આગામી પ્રવાસ માટે ટીમ ઈન્ડિયાનું સિલેક્શન થઈ ગયું છે. સિલેક્ટર્સે ગત સપ્તાહે જ ખેલાડીઓની ઘોષણા કરી દીધી છે. IPLમાં દિલ્હી ડેરડેવિલ્સની ટીમ માટે શાનદાર પ્રદર્શન કરનારો ઋષભ પંત આ ટીમમાં સિલેક્ટ થવા માટે પ્રબળ દાવેદાર હતો પણ તેને સ્થાન મળ્યું નહીં. જ્યારે IPLમાં દમદાર પ્રદર્શનના દમ પર અંબાતી રાયડૂ, સિદ્ધાર્થ કૌલ, ઉમેશ યાદવનું ટીમ ઈન્ડિયામાં સિલેક્શન થઈ ગયું. જૂનમાં આયરલેન્ડ અને ઈંગ્લેન્ડના પ્રવાસ માટે જાહેર થયેલી ટી20 ટીમમાંથી નજરઅંદાજ કરાયેલા પંતે બે દિવસ બાદ ધમાકેદાર ઈનિંગ રમી તો અફવા ઉડવા લાગી કે, આ ઈનિંગ દ્વારા તેણે સિલેક્ટર્સને જવાબ આપ્યો છે.